Here is a page extracted from Wikipedia that may contain CSS, HTML, and a lot of unformatted text.

Title: Operación Barbarroya
Content: Se conoix con o nombre d'Operación Barbarroya (Unternehmen Barbarossa en alemán) a la invasión d'a Unión Sovietica o 22 de chunio de 1941 por a Wehrmacht d'o Tercer Reich mientres a Segunda Guerra Mundial, ubrindo asinas as operacions en o Frent Oriental. O nombre yera o nombre en codigo que dió a Wehrmacht a ista operación, en honor a l'emperador Frederico I Barbarroya d'o Sacro Imperio Romano Chermanico. Mientres ista operación bi habió luitas dende o territorio de Finlandia a o norte dica a mar Negra a o sud; antiparte, se considera que se incluyen en ista operación as luitas dende o prencipio d'a invasión o 22 de chunio de 1941 dica rematar as operacions d'a batalla de Moscú en chinero u febrero de 1942.

Estió o prencipal puesto a on bi habió luitas en iste periodo, y participó en as luitas a mayor parte d'as tropas alemanas chunto con bellas tropas d'os suyos aliatos d'as Potencias de l'Eixe, (por eixemplo dende octubre de 1941 i yera present a División Azul ninviata por a Espanya franquista, con participación d'aragoneses); antiparte, estió en iste frent que ubrió a Operación Barbarroya a on a Wehrmacht tenió a mayor parte d'as suyas baixas mientres a guerra.

A invasión d'a Unión Sovietica s'adrezaba en un principio enta tres puntos diverchents: Leningrado, Moscú y Ucraína. Mientres iban abanzando en Ucraína a lo sud de Kiev as tropas que en un principio s'adrezaban ta Moscú fuoron dirichitas enta o norte de Kiev pa asegurar control d'Ucraína y con ixo o proveimiento de l'exercito. O resultau estió que facioron una cerca en a redolada de Kiev. A Batalla de Kiev se considera encara a mes gran maniobra cercadora d'a historia.

Vinclos externos 

Barbarroya
Batallas d'Alemanya
Batallas d'Eslovaquia
Batallas d'Espanya
Batallas de Finlandia
Batallas d'Hongría
Batallas d'Italia
Batallas de Rumanía
Batallas d'a Unión Sovietica